**Prova d’Avaluació Continuada 1**

# Presentació

Aquesta primera prova d’avaluació continuada té com a objectiu avaluar, mitjançant la resolució de dos exercicis, els coneixements adquirits en els primers mòduls de l’assignatura pel que fa als seus objectius bàsics que es recullen a continuació.

* Mòdul 1: aconseguir una visió general sobre la gestió de projectes introduint els conceptes bàsics.
* Mòdul 2: conèixer els components i processos principals de la gestió de projectes d’acord amb l’enfocament proposat pel Project Management Body of Knowledge (PMBOK, 4a Edició, 2008).

# Competències

Competències transversals:

* Capacitat de comunicació escrita en l’àmbit acadèmic i professional.
* Capacitat per innovar i generar noves idees.
* Capacitat de treballar en equip.

Competències generals:

* Capacitat per planificar i gestionar projectes en l’entorn de les TIC.
* Capacitat per analitzar un problema amb el nivell d’abstracció adient a cada situació i per aplicar les habilitats i coneixements adquirits per abordar-lo i resoldre’l.

# Objectius

**La primera PAC (PAC1)** es desenvolupa a l'inici del semestre i, conceptualment, s'associa a la part inicial de l'assignatura: el context de la direcció de projectes i les àrees de coneixement del PMBOK. Es tracta, doncs, d'una prova de caràcter conceptual.

# Descripció de la PAC a realitzar

Heu de respondre clarament i de forma ordenada les preguntes. Podeu escriure primer l’enunciat de la pregunta i després la seva resposta. Si ho creieu convenient, podeu estructurar les respostes en una taula.

És imprescindible ser precís i concret en la resposta i heu de justificar clarament les respostes a cadascuna de les preguntes.

Si feu servir frases, textos, gràfics o qualsevol altre material que no sigui de la vostra collita, especialment procedent d’Internet, heu d’indicar-ne la font i data d’obtenció molt clarament. En cas contrari, es considerarà una còpia i s’aplicaran les previsions contingudes en el Pla Docent i en la normativa de la UOC per a aquests casos. També val la pena recordar que la resolució de la PAC és una feina individual.

# Recursos

**Bàsics**: apunts de l’assignatura.

* Mòdul 1: “La gestió de projectes. Conceptes bàsics”.
* Mòdul 2: “Components de la gestió de projectes: les àrees de coneixement”.

**Complementaris**: recursos proposats a les Guies d’Estudi com a material d’interès i document de suport penjat al Laboratori CCE.

# Criteris de valoració

Per a qualsevol detall respecte a l’avaluació de l’assignatura, consulteu l’apartat “Avaluació” del Pla Docent. Així, els criteris d'avaluació de les proves, segons consta en el Pla Docent, són:

APROVAT

1. Ha estudiat, i comprèn les qüestions a resoldre.
2. Ha llegit la teoria i l'ha aplicat correctament. Proporciona evidències d'això en el seu exercici.
3. El treball es redacta correctament sense faltes greus d'ortografia o sintaxi.

NOTABLE

1. Totes les anteriors
2. Sap relacionar el tema amb altres temes de l'assignatura i obtenir conclusions.
3. Aplica la teoria i el cas a experiències concretes del seu treball i/o vida real.
4. El treball presenta amb l'objectivitat pròpia dels textos acadèmics les idees rellevants i imprescindibles del tema, fa servir un discurs original, segueix l'estructura apropiada i cita correctament les referències.

EXCEL·LENT

1. Totes les anteriors
2. Realitza aportacions noves i creatives o aporta solucions innovadores.
3. Mostra sentit crític amb rigor i evidències.

# Format i data de lliurament

La data límit de lliurament és el dimarts **5 d’abril de 2016, a les 23:59 hores**.

Cal lliurar la PAC a la bústia de lliurament d’activitats de la vostra aula. Valideu que el document s’ha carregat correctament. Assegureu-vos que el vostre nom consta en el document (p. ex. a la portada i al peu de pàgina).

Es pot entregar en format .doc, .pdf o equivalents.

# Exercici 1 (50%)

Aquest exercici es basa en els dos primers mòduls dels materials de l’assignatura. Cal respondre les següents preguntes curtes, elegint l’opció (o opcions) que us sembli més correcta i justificant la vostra selecció, tenint present que en alguna d’elles pot haver-hi més d’una selecció correcta.

El criteri de puntuació del test és el que s’exposa a continuació. Per a cada resposta correcta (en nombre i solució) i justificada: 1 punt. Resposta correcta sense justificació: 0,5 punts. Només una resposta correcta d'una pregunta que en té dues, i justificada: 0,5 punts. Dues respostes, una d’ elles la correcta, a una pregunta amb només una resposta correcta i justificada 0,5 punts. La resta de situacions: 0 punts.

1. Quina de les següents situacions porten a considerar que un projecte ha estat un fracàs?
2. No s’han comunicat el grau d’avançament del projecte ni els resultats.
3. No s'ha assolit el nivell de qualitat desitjat.
4. Existeix una desviació de costos no justificada.
5. La documentació del projecte no està actualitzada.
6. Quines de les següents afirmacions sobre un projecte són correctes?
7. Té un inici i un final.
8. Pot no tenir un objectiu definit.
9. No és específic.
10. És multidisciplinari.
11. Quins dels següents són exemples de projectes?
12. Implantació d’un nou ERP
13. Anàlisi i reenginyeria de processos
14. Administració i operació de sistemes
15. Manteniment de la infraestructura
16. Quines de les següents afirmacions sobre el gestor de projectes són correctes?
17. Té gran coneixement tècnic sobre el projecte.
18. Disposa d’una gran capacitat analítica i de gestió.
19. El seu objectiu fonamental és que el projecte es realitzi en les condicions i terminis establerts al seu inici.
20. Realitza el seguiment temporal del projecte, però no l’econòmic.
21. Quins d’aquests són els que s’anomenen ‘elements crítics’ o ‘magnituds’ de la gestió d’un projecte?
22. Comunicacions
23. Equip
24. Abast
25. Cost
26. Quines de les següents afirmacions són falses?
27. L’abast detallat es realitza a la fase de planificació.
28. El pla de gestió de riscos es realitza a la fase de planificació.
29. L’organigrama del projecte es desenvolupa a la fase de planificació.
30. El llançament es realitza a la fase d’execució.
31. Identifica els factors claus d’èxit d’un projecte:
32. La realització d’un gran número de reunions de seguiment
33. El recolzament per part de la direcció
34. Les definicions mètriques que permetin mesurar el grau d’avançament real del projecte
35. La generació de tota la documentació del projecte
36. Ets assignat com Project Manager i t'adones durant l'execució del projecte que sorgeixen conflictes en l'equip, tant a nivell tècnic com a l’interpersonal. Quina és una forma adequada de gestionar els conflictes?
37. Els conflictes distreuen l'equip i interrompen el ritme de treball. Sempre s'han de suavitzar quan apareixen.
38. Un conflicte ha de ser gestionat en una reunió amb la finalitat que tot l'equip pugui participar en la cerca d'una solució.
39. Els conflictes hauran d'afrontar-se el més aviat possible i, generalment, en privat, mitjançant un enfocament de col·laboració directe.
40. El Project Manager ha de resoldre ràpidament els conflictes i, després, centrar-se en l'assoliment dels objectius.
41. Quin document es desenvolupa durant els processos de gestió de riscos, des de la identificació dels riscos fins a la realització de la seva anàlisi qualitativa per fer-ne el control?
42. Llista de factors desencadenants del risc
43. Registre de riscos
44. Mitigació del risc
45. Arbre de decisions
46. En acabar un projecte, quins són els factors que influeixen més en la satisfacció del client que s'han de tenir en compte?
47. El preu atractiu dels costos del projecte i els baixos costos de funcionament del producte
48. La possibilitat de disposar d’ un Project Manager amable i un servei post-projecte eficaç
49. L'eficiència del projecte i les habilitats del Project Manager
50. La conformitat amb els requisits del projecte

# Exercici 2 (25%)

Com a part del seguiment i control dels projectes, es crea la figura de la Oficina de gestió de projectes (Project Management Office) en algunes ocasions. Us demanem que investigueu aquesta funció a les organitzacions i la definiu en un espai màxim d’una pàgina:

* 1. Objectius d’una PMO (5%)
  2. Tipologies de PMO (suport, control, lideratge) i diferències entre elles (10%)
  3. Tipus d’activitats d’una PMO (10%)

És obligatori indicar, com a mínim, tres fonts (enllaç web, revista, llibre...) de les quals hàgiu extret la informació.

# Exercici 3 (25%)

En el tercer exercici d’aquesta primera PAC haureu d’analitzar tres metodologies existents en la gestió de projectes, a banda de PMBOK: PRINCE2, SCRUM i Agile. Per a cadascuna caldrà proporcionar:

1. una descripció breu i sintètica, indicant per a quin tipus de projectes és més apropiat l’ús de cadascuna, (10%)
2. i una anàlisi de les diferències i similituds amb el PMBOK (amb el que fins ara sabeu del PMBOK a partir de la informació disponible als mòduls 1 i 2) (15%)

És obligatori indicar, com a mínim, tres fonts (enllaç web, revista, llibre...) de les que hàgiu extret la informació. Recordeu que, al final de la GES1, es poden consultar alguns enllaços amb informació introductòria de l’Agile.